Bērzmuiža (Mežotnes pagasts)
Šis raksts ir par mazciemu Mežotnes pagastā. Par citām nozīmēm skatīt rakstu Bērzmuiža. Bērzmuiža (arī Bērzes ciems, Bērzu skola) ir apdzīvota vieta Bauskas novada Mežotnes pagastā autoceļu V1035 un V1037 krustojumā. Atrodas pagasta austrumu daļā 8 km no pagasta centra Mežotnes, 11 km no novada centra Bauskas un 60 km no Rīgas. Līdz 1920. gada zemes reformai Bērzmuiža (vācu: Bershof, krievu: Берсгоф) piederēja Rennes dzimtai (Roenne, Rönne). Blakus ciemā Garozā līdz pat 2017. gadam atradās apjoma un fasāžu ziņā ļoti līdzīgā Garozas muižas kungu māja.